ইউএমএমসির কারিগরি বিশ্ববিদ্যালয়

ইউএমএমসির কারিগরি বিশ্ববিদ্যালয় (রুশ: Технический университет УГМК) যার সংক্ষিপ্ত নাম- UMMC TU, হল রাশিয়ার উরাল ফেডারেল জেলার ভেখনিয়া প্যিশমা, সের্দলস্কা ওব্লাস্ত -এ অবস্থিত একটি প্রাইভেট কারিগরী কলেজ। ২০১৩ সালে চালু হওয়া এই বিশ্ববিদ্যালয়টি উরাল মাইনিং এবং মেটালার্জিকাল সংস্থা দ্বারা পরিচালিত এবং শিল্প শ্রমিকদের জন্য একটি উচ্চতর শিক্ষাপ্রতিষ্ঠান হিসাবে কাজ করে। ২০০০ এর দশকের গোড়ার দিকে যখন উরাল সরকার এই অঞ্চলের শিক্ষার অবকাঠামো সম্প্রসারণের সিদ্ধান্ত নিয়েছিল তখন ইউএমএমসি-র ধারণাটি উদ্ভূত হয়েছিল। এরপর বড় বড় শিল্প সমৃদ্ধ শহর ইয়েকাতেরিনবুর্গের বাইরে একটি নতুন বিশ্ববিদ্যালয় তৈরি করা হয়। নতুন বিশ্ববিদ্যালয়টি প্রাথমিকভাবে ইউরাল স্টেট টেকনিক্যাল ইউনিভার্সিটির অংশ করার পরিকল্পনা করা হয়েছিল। তবে ২০০৮ সালের আর্থিক সঙ্কটের ফলে বিলম্ব এবং বাজেটের সীমাবদ্ধতা এই পরিকল্পনাগুলো ব্যর্থ করেছিল। ইউএমসিসি ক্যাম্পাসের নির্মাণ কাজ ইতোমধ্যে শুরু হয়ে গিয়েছিল, তবে ২০০৮ সালের পরে নির্মাণকাজ বন্ধ হয়ে যায়। পরবর্তী বছরগুলিতে, রাশিয়ান ফেডারেল আইনের পরিবর্তনের ফলে সরকারি শিক্ষাপ্রতিষ্ঠান এবং ব্যবসায়িক গোষ্ঠীগুলির মধ্যে ঘনিষ্ঠ অংশীদারিত্বের সুযোগ হয়েছিল। ব্যবসায়ীদের জন্য সরাসরি রাষ্ট্র পরিচালিত শিক্ষাপ্রতিষ্ঠানে নতুন বিভাগ খোলার তহবিল সরবরাহ করার সুযোগ এবং বিশ্ববিদ্যালয়গুলিতে শিল্পে বিভাগ খোলার অনুমতি দেওয়া সহ নানা উদ্যোগ গ্রহণ করা হয়। এই আইনী পরিবর্তনের সুযোগ নিয়ে ২০১১ সালে নতুন বিশ্ববিদ্যালয় প্রতিষ্ঠার পরিকল্পনা পুনরায় শুরু হয়ে যায়। পূর্ববর্তী প্রস্তাবের বিপরীতে, নতুন বিশ্ববিদ্যালয়টি উরাল স্টেট টেকনিক্যাল বিশ্ববিদ্যালয় থেকে স্বতন্ত্র ছিল এবং এর পরিবর্তে একটি বড় শিল্প সংগঠন উরাল মাইনিং এবং মেটালার্জিকাল কোম্পানী এবং উরাল ফেডারেল বিশ্ববিদ্যালয়ের মধ্যে একটি যৌথ উদ্যোগ ছিল। এই প্রোগ্রামের জন্য স্বল্প পরিমাণে তহবিল উরাল ফেডারেল বিশ্ববিদ্যালয় এবং সার্ভারড্লোভস্ক ওব্লাস্ট সরকার সরবরাহ করলেও উরাল মাইনিং অ্যান্ড মেটালার্জিকাল সংস্থা এই প্রকল্পে প্রচুর পরিমাণে বিনিয়োগ করেছে। স্থানীয় গণমাধ্যমের সাথে একটি সাক্ষাৎকারে, উরাল মাইনিংয়ের সিইও আন্দ্রেই কোজিৎসিন জানিয়েছেন যে, এই সংস্থাটি নতুন কর্মীদের প্রশিক্ষণ দেওয়ার (যেমন তাদের নিজেরাই উরাল মাইনিং প্রশিক্ষণের চেয়ে কম ব্যয় করবে), সুরক্ষার বর্ধিত সংস্কৃতি এবং প্রকল্পের বিভিন্ন সুবিধা দিতে পারবে এবং শ্রমিকের উৎপাদনশীলতা বৃদ্ধি করতে পারবে। এছাড়াও, কোজিৎসিন উল্লেখ করেছিলেন যে উরাল ফেডারেল বিশ্ববিদ্যালয়ে ধাতববিদ্যার নতুন বিভাগ উদ্বোধনের জন্য তার সংস্থা অর্থায়নে সম্মত হয়েছিল। ৩ সেপ্টেম্বর ২০১৩ সালে চালু হওয়া নতুন এই বিশ্ববিদ্যালয়টি উরাল মাইনিং এবং অনুমোদিত সংস্থার কর্মীদের জন্য উন্নত প্রশিক্ষণ কোর্স সরবরাহ করে। বিশ্ববিদ্যালয়ের পরিচালক মতে, প্রতিষ্ঠানটি ২০১৪ সাল পর্যন্ত প্রতি বছর প্রায় ১২ হাজার প্রকৌশলী ও শ্রমিক প্রশিক্ষণ দিয়েছে। ইউএমএমসি তার প্রসারণ অব্যাহত রেখেছে। এটি ২০১৪ সালে একটি গবেষণা সুবিধা চালু করে এবং ২০১৬ সালে ঘোষণা করেছে যে এটি মাধ্যমিক এবং প্রযুক্তিগত স্কুলগুলির স্নাতকদের ভর্তি করার অনুমতি দিবে। ইউএমএমসির ওয়েবসাইট অনুসারে, বিশ্ববিদ্যালয়ে ভর্তিচ্ছুদের পড়াশোনা চালিয়ে যাওয়ার জন্য এই বিশ্ববিদ্যালয়টি ৩০০ টি প্রোগ্রাম সরবরাহ করে। বিশ্ববিদ্যালয়ের প্রকৌশল বিভাগের মেজরগুলির মধ্যে রয়েছে: • ধাতুবিদ্যা • খনিবিদ্যা • প্রক্রিয়া এবং উৎপাদন অটোমেশন • বৈদ্যুতিক প্রকৌশল • প্রক্রিয়ার সরঞ্জাম • অর্থনীতি • ব্যবস্থাপনা "«Мы постарались соединить профессиональное образование и производство»"। www.kommersant.ru (রুশ ভাষায়)। ২০১৩-০৯-২৭। সংগ্রহের তারিখ ২০২০-১১-০১।  "История НОУ "Корпоративный университет "Норильский никель" | Частное образовательное учреждение дополнительного профессионального образования (повышения квалификации) "Корпоративный университет "Норильский никель""। web.archive.org। ২০১৭-০৪-২১। Archived from the original on ২০১৭-০৪-২১। সংগ্রহের তারিখ ২০২০-১১-০১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "УрФУ и УГМК создадут кафедру "Металлургия" в университете УГМК"। РИА Новости (রুশ ভাষায়)। ২০১৩। সংগ্রহের তারিখ ২০২০-১১-০১।  "IT-ответ кадровому дефициту"। ТАСС। সংগ্রহের তারিখ ২০২০-১১-০১।  "Поступить в Технический университет УГМК теперь можно сразу после школы"। Лента новостей Екатеринбурга। সংগ্রহের তারিখ ২০২০-১১-০১।  "About the University"। www.eduugmk.com। সংগ্রহের তারিখ ২০২০-১১-০১।